Tirsdag var første arbejdsdag for 10 rumænske kvinder i "fisken". Henrykte - Vi er henrykte for vores nye jobs. Indtjeningen som ufaglært her er fem-seks gange højere end hjemme i Rumænien, siger de to af de nyansatte, Iboya Trinko og Notiliana Greah til TV2/NORD. Jobannoncer Efter - i jobannoncer i lokale aviser, hos AF og på internettet - at have søgt efter 25 ufaglærte manglede Hirtshals-virksomheden Dan Herring Fiskeeksport stadig folk til den seks uger lange højsæson med de såkaldte matjes-sild, der bliver eksporteret til Holland, hvor de er en yndet og udbredt snack. Problemet med mangel på arbejdskraft har de rumænske kvinder så altså løst nu. Kommer for at tjene penge - De er topmotiverede. De kommer her kun for at tjene penge. De kigger ikke hele tiden på klokken, og så skal de ikke have tidligt fri til at hente børn i børnehaven. De arbejder bare derud af, siger Nabil Daalab, ejer af Dan Herring Fiskeeksport. Fagforeningen er fortørnet Hos fagforeningen 3F Skagerak er man fortørnet. 191 ufaglærte er pt. fuldtidsledige. Man forstår ikke hvorfor Dan Herring Fiskeeksport har undladt at tage kontakt til fagforeningen i jagten på ledige vendelboer. - Man bør have en moralsk forpligtelse til at ansætte lokale ledige først, siger a-kasselederen, Henning Jensen, 3F Skagerak. Vil ikke bruge fagforeningen Det er helt bevidst at virksomhedsejer Nabil Daalab ikke har anmodet fagforeningen om at anvise lokale ledige. - Så risikerer vi bare, at der kommer nogen, der i virkeligheden slet ikke gider arbejdet. Det er skønnere, når folk selv søger arbejdet, siger Nabil Daalab. Dansk vikarbureau De rumænske kvinder er kommet til Hirtshals via et dansk vikarbureau. De får overenskomstmæssig løn - 113 kroner i timen. Også østeuropæere til Heide Også Heide Fiskeeksport i Hirtshals har hyret seks østeuropæere til sæsonarbejdet.

Opsummering:
Østeuropæisk arbejdskraft bliver nu også brugt til sæsonarbejde i fiskeindustrien i Hirtshals. Arbejdsgiveren hævder, at lokale ledige ikke vil have arbejdet. Fagforeningen er fortørnet.